**Személyes jelenlétet igénylő vizsga nem lesz.**

**Beküldendő**

A jelentkezőknek a jelentkezési szak és specializációnak megfelelően a tancmuvesz.klb@mte.eu (klasszikus balett) és a tancmuvesz.neptanc@mte.eu (néptánc) címre fényképes szakmai önéletrajzot és egy teljes alakos szerkesztés nélküli fotót, valamint az MTE számlaszámára befizetett 4.000,- Ft eljárási díj befizetéséről szóló bizonylat másolatát kell küldeni **2020. április 30-ig**.

Az MTE honlapján ([www.mte.eu](http://www.mte.eu)) „Felvételi 2020” menüpont alatt a megtanulandó, bemutatandó gyakorlatok, hanganyagok és eredetiségnyilatkozathoz nyomtatvány 2020. május 4-től érhetők el. Az elkészült felvételek URL címét (linkjét) és aláírt eredetiségnyilatkozatot pdf-ben a jelentkezőknek a jelentkezés szerinti szak és specializáció címére, a tancmuvesz.klb@mte.eu vagy a tancmuvesz.neptanc@mte.eu címre kell elküldeni.

A felvételek URL címének (linkjének) beküldési határideje:2020. május 15. 24:00 óra.

A felvételek elérhetőségét a megadott tárhelyen a felvételi eljárás végéig – beleértve a fellebbezési határidőket is – kell a jelentkezőknek biztosítani az MTE részére. A feltöltött videokhoz az MTE-nek megküldött elérhetőséget 2020. augusztus 21. és 30. között a jelentkező köteles megszüntetni.

Figyelem! Az elkészült felvételekről a jelentkezőknek külön fizikai adathordozóra is kell saját másolatot készíteni, amelynek megőrzése a felvételi döntést követő fellebbezési határidő lejártáig ha a feltöltés során technikai hiba történik a felvételt soron kívül pótolni lehessen!

**Beküldendő felvételek felvétele:**

Akamerát a felvételhez

* a klasszikus balett és modern gyakorlatok felvételénél lehetőség szerint enyhén rézsút elöl, majdnem oldalra kell helyezni mindkét specializáción,
* a néptánc, ritmus és koordinációs gyakorlatok felvételénél középen, szembe kell elhelyezni.
1. A felvételt egy bemutatkozással kell kezdeni: név, életkor, jelenlegi iskola, balettmester/néptáncmester neve, mely szakra és specializációra adja be a jelentkezését.
2. Bemutatkozást követően egész alakos szembe-, és egy profilos állást kérünk az alkat és a tartás megmutatásához.
3. Ezt követően lehet megkezdeni a gyakorlatokat.
4. Valamennyi, felsorolt felvételt a kiírás sorrendjét megtartva, egy fájlba szerkesztve lehet feltölteni.

**A beküldendő felvételek specializációnként eltérnek.**

**Táncművész BA néptánc specializáció beküldendő speciális felvételei:**

A klasszikus balett és modern gyakorlatok felvételekor kötelező viselet

* lányok: harisnya, balettdressz (ujjatlan vagy rövid ujjú), gyakorló cipő/zokni
* fiúk: teljes balettdressz, vagy hosszú lábtrikó vagy biciklis nadrág és testhez simuló trikó, gyakorló cipő/zokni.
1. Klasszikus balett: az MTE honlapról a táncművész szak néptánc spcecializáció részére feltöltött videó rúd-, közép és ugrás gyakorlatai ( a megadott zenei anyagra).
2. Modern: az MTE honlapról a táncművész szak néptánc spcecializáció részére feltöltött videó graham, cunningham és kortárs gyakorlatai.

A ritmus és koordinációs- és a néptánc gyakorlatok felvételekor kötelező öltözet:

* lányok: karakter cipő, próbaszoknya, dressz,megfelelő hajviselet,
* fiúk: karaktercipő/ bakancs, pantalló vagy csizmanadrág, csizma, poló/ing
1. Ritmus és koordinációs gyakorlatok:
* ¾-es lengető fél értékű tapssal elől- hátul 2 x 8 negyed
* tá titi ritmusú lépés lenthangsúlyban kezdve, 4 db negyedes , 4 esztam, 4 titi tá, 4 tá titi ritmusú tapssal kísérve, kétszer egymás után
1. Néptánc:

Egyenként legfeljebb 1,5 perces felvétel feltöltése az alábbi táncokból.

* méhkeréki miniteleu
* bodrogközi fergeteges csapás
* rimóci motívumok
* nyugati palóc verbunk
* szatmári verbunk
* szatmári motívumok lassú és friss csárdás zenére
* széki sűrű és ritka tempó
* szilágysági zsibai, ugrálós motívumok
* rábaközi dús
* sárközi ugrós, és friss csárdás aprózó.